《十一月二十三日欧阳永叔刘原甫范景仁何圣徒》
宋代·梅尧臣

夷门魏公子，来过抱关人。
车马立市中，贵义不耻贫。
市人无不惊，此老面黧皴。
岂将流俗眼，能辨玉与珉。
尔後几千载，此贤埋埃尘。
谁谓四君子，蹈古犹比辰。
上马後苑门，访我东城闉。
为公开蓬户，沽酒焚紫鳞。
银杯青石盘，共饮不计巡。
薄暮各已醉，欢笑颓冠巾。
来既无猜嫌，去亦无疏亲。
曷若世上士，惟顾势力均。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。